Al Jazirah

Al Jazirah (arabisk: ولاية الجزيرة; oversatt: Halvøyen) eller Gezira er en av Sudans 15 delstater og ligger mellom både Den blå og Den hvite Nil (elvene). Dette er grunnen til at staten kalles for halvøyen på arabisk. Staten har 3300000 innbyggere (år 2000) med sitt areal på 23,373 km². Hovedstaden Wad Madani ligger på østsiden av Al Jazirah.

Historie
Før lå staten på sørsiden av provinsen Nubia som er kjent for sin historie. Der Al Jazirah ligger i dag, er det ikke blitt funnet noe spesielt arkeologisk verk. Det var en del av kongeriket Alodia i flere århundre og når statene kollapset, ble de senteret til funj folket som tilhørte sultan Sennar og hans kongerike.

Økonomi
I dag tjener staten på det verdensberømte Gezira-prosjektet. Dette var et av de første forsøkene for dyrking av bomull i tørr jord som startet i 1925. Samme ble gjort med vann fra Sennardemningen og andre dammer. Det ble opprettet kanaler fra dammen og bortover til tørre land.
Sudan holdt på med et nokså hemmelig prosjekt hvor mer enn 10,000 km² med jord skulle bli brukt til jordbruk. I 1950 offentliggjorde staten dette og økonomien steg. Bomullsproduksjonen steg gjennom 1970-årene, men når hvete ble tilført disse åkre i 1990-årene, bestod en tredjedel av åkrene i landet av bomull.

Sudans delstater